Koncertna dvorana

Vatroslava Lisinskog

Trg Stjepana Radića 4

10 000 Zagreb

U Zagrebu, 18. siječnja 2017. godine

Urudžbeni broj: 133/1-17

Na temelju Pravilnika o dodjeli gradskih prostora na korištenje udrugama (Službeni glasnik Grada Zagreba 16/15, 5/16 i 18/16) te Odluke Upravnog vijeća Koncertne dvorane Vatroslava Lisinskog od 21. prosinca 2016. godine, Koncertna dvorana Vatroslava Lisinskograspisuje

**J A V N I N A T J E Č A Jza dodjelu prostora na korištenje udrugama**

Raspisuje se Javni natječaj za dodjelu prostora na korištenje udrugama, prikupljanjem pisanih prijava u zatvorenim omotnicama. Ukupna površina prostora je 58,60 m², a sastoji se od predprostora 1,63 m², predsoblja 6,18 m², sobe 20,48 m², sobe 12,78 m², sobe 8,32 m², kuhinje 3,90 m², kupaonice 4,34 m² i izbe 0,97 m², u Aneksu zgrade Koncertne dvorane Vatroslava Lisinskog, Trg Stjepana Radića 4.

Energetski razred prostora je B.

Namjena / područje aktivnosti: aktivnosti socijalnog i humanitarnog značaja/ pružanja socijalnih usluga/ socijalnog i humanitarnog značaja za unapređenje kvalitete života osoba s invaliditetom.

Mjesećna naknada bez PDV-a: 293,00 kn

Datum i vrijeme pregleda prostora: 01. veljače 2017. od 10,00 do 10,30 sati.

1. Pravo podnošenja pisane prijave za poslovni prostor imaju udruge i druge organizacije civilnoga društva (u daljnjem tekstu: udruge).
2. Uvjeti javnog natječaja su:
3. udruga mora biti upisana u Registar udruga Republike Hrvatske ili u drugi odgovarajući registar i imati registrirano sjedište u Gradu Zagrebu najmanje jednu godinu prije dana objave javnog natječaja;
4. udruga mora biti upisana u Registar neprofitnih organizacija;
5. osoba/e ovlaštene za zastupanje udruge moraju biti u mandatu;
6. udruga mora uredno plaćati doprinose i poreze te druga davanja prema državnom proračunu i proračunu Grada Zagreba;
7. udruga mora imati organizacijske kapacitete i ljudske resurse za provedbu aktivnosti;
8. udruga mora voditi transparentno financijsko poslovanje;
9. da se protiv udruge i osobe ovlaštene za zastupanje udruge ne vodi kazneni postupak i da nije pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (u daljnjem tekstu: Uredba);
10. aktivnosti se moraju provoditi na području Grada Zagreba;
11. prijava na natječaj mora sadržavati sve podatke, dokumentaciju i popunjene obrasce određene natječajnom dokumentacijom i Pravilnikom.
12. Prijava na natječaj mora sadržavati:
13. izvadak iz matičnog registra u koji je udruga upisana (ispis internetske stranice);
14. dokaz da su osoba/e ovlaštene za zastupanje udruge u mandatu;
15. presliku statuta, sa svim izmjenama i dopunama (usklađen sa Zakonom o udrugama i ovjeren od nadležnog upravnog tijela);
16. dokaz o upisu u Registar neprofitnih organizacija (ispis internetske stranice RNO-a);
17. ispunjene, potpisane i ovjerene obrasce navedene u natječajnoj dokumentaciji;
18. ispunjeni i kod javnog bilježnika ovjereni obrazac izjave osobe ovlaštene za zastupanje prijavitelja o nepostojanju duga s osnove potraživanja Grada Zagreba (izvornik ili ovjerenu presliku);
19. izvornik ili ovjerenu presliku potvrde Porezne uprave o stanju duga po osnovi javnih davanja o kojima službenu evidenciju vodi Porezna uprava, ne starija od 30 dana od objave javnog natječaja;
20. izvornik ili ovjerenu presliku uvjerenja Općinskog kaznenog suda da se protiv udruge i osobe ovlaštene za zastupanje udruge ne vodi kazneni postupak, ne starijeg od 6 mjeseci od objave javnog natječaja;
21. popis zaposlenih osoba u udruzi ili voditelja projekata, njihovo zvanje, naziv radnog mjesta i sažetak opisa poslova;
22. presliku financijskog izvješća za 2015. godinu (za obveznike dvojnog i jednostavnog knjigovodstva) s pečatom o zaprimanju nadležnog tijela;
23. na Obrascu prijave na javni natječaj naveden popis aktivnosti koje će se provoditi u prostoru, za provođenje kojih je prijavitelj registriran i koje su u okviru oglašene namjene-područja aktivnosti za prostor za koji se podnosi prijava na natječaj;
24. druge dokaze i dokumentaciju koju udruga navodi u svojoj prijavi.

Prijava se podnosi isključivo na Obrascu prijave na javni natječaj koji je sastavni dio natječajne dokumentacije. Obrazac prijave sadrži osnovne podatke o prijavitelju s opisom dosadašnjeg rada i djelovanja te planom aktivnosti u predstojećem razdoblju i sadrži popis dokumenata koji moraju biti priloženi uz prijavu.

1. Pisane prijave na ovaj natječaj podnose se u zatvorenoj omotnici s naznakom:

“NE OTVARAJ-JAVNI NATJEČAJ ZA DODJELU PROSTORA UDRUGAMA“

na adresu: KONCERTNA DVORANA VATROSLAVA LISINSKOG

Zagreb, Trg Stjepana Radića 4

preporučenom pošiljkom ili neposredno na urudžbeni zapisnik, u sobu broj 120 na 1. katu Aneksa zgrade na istoj adresi.

Rok za podnošenje pisanih prijava je  **20.02.2017.**

Obrasci koji su sastavni dio natječajne dokumentacije mogu se preuzeti sa web stranice Koncertne dvorane Vatroslava Lisinskog www.lisinski.hr.

Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje, te ovjerene službenim pečatom udruge.

1. Udruge čije su prijave podnesene izvan natječajnog roka ili su nepotpune, kao i one koje ne ispunjavaju uvjete iz točke 2. ovog natječaja, neće biti uvrštene na Prijedlog liste prvenstva za prostor.
2. Ravnatelj može, na obrazloženi prijedlog Povjerenstva, ne prihvatiti niti jednu prijavu podnesenu na natječaj za prostor.
3. Datum i vrijeme pregleda prostora: 01. veljače 2017. od 10,00 do 10,30 sati.
4. Kriteriji i mjerila za bodovanje pristiglih prijava na natječaj za prostor radi provođenja programa i projekata od interesa za opće dobro, u okviru oglašene namjene - područja aktivnosti, su:

**a) Godine aktivnog djelovanja**

- za svaku godinu aktivnog djelovanja.................................................................... 1 bod

**b) Broj zaposlenika**

- do 2........................................................................................................................ 1 bod

- od 3 do 6................................................................................................................ 3 boda

- 7 i više................................................................................................................... 5 bodova

**c) Broj članova i/ili volontera**

- do 20...................................................................................................................... 1 bod

- od 21 do 50............................................................................................................ 2 boda

- od 51 do 100 .......................................................................................................... 3 boda

- više od 100............................................................................................................. 4 boda

**d) Neposredan rad s korisnicima usluga**

- rad s ciljanim skupinama do 20 korisnika .......................................................... 5 bodova

- rad s ciljanim skupinama od 21 do 50 korisnika................................................... 10 bodova

- rad s ciljanim skupinama iznad 50 korisnika........................................................ 15 bodova

- pružanje usluge smještaja korisnika (boravak, stalni smještaj)............................. 20 bodova

**e) Ostvarene financijske potpore za projekte/programe** (u posljednje dvije godine)

- iz EU fondova........................................................................................................ 6 bodova

- iz državnog proračuna........................................................................................... 5 bodova

- iz proračuna Grada Zagreba .................................................................................. 4 boda

- iz poslovnog sektora.............................................................................................. 3 boda

- od drugog inozemnog javnog ili privatnog donatora............................................ 2 boda

**f) Ostvarena priznanja, nagrade, potpore i sl**. (u posljednje dvije godine)

- međunarodna.........................................................................................................10 bodova

- državna.................................................................................................................. 8 bodova

- Grada Zagreba....................................................................................................... 6 bodova

- strukovna............................................................................................................... 2 boda

**g) Projektne aktivnosti**

- do 3 održana okrugla stola, vjerska skupa i sl. godišnje....................................... 2 boda

- više od 3 održana okrugla stola, vjerska skupa i sl. godišnje................................ 4 boda

- do 3 održane konferencije godišnje....................................................................... 6 bodova

- više od 3 održane konferencije godišnje............................................................... 8 bodova

- projekti i aktivnosti od posebnog interesa za Grad Zagreb i građane Grada

Zagreba, ostvareni u posljednje dvije godine, što ih ocjenjuje i boduje

gradsko upravno tijelo nadležno za područje djelovanja udruge...................... do 20 bodova

Bodovi ostvareni prema pojedinim kriterijima i mjerilima iz podtočki e), f) i g) ove točke se zbrajaju.

Ukoliko udruga u prijavi navodi da ispunjava određeni kriterij, mora dostaviti dokaz o navedenome, a sukladno predviđenom popisu dokaza koji je sastavni dio Prijave na natječaj, u protivnome joj se neće dodijeliti bodovi za navedeno.

Projekti, programi, nagrade, priznanja i sl. moraju biti u okviru oglašene namjene-područja aktivnosti za prostor za koji se prijavljuje, u protivnome se neće dodijeliti bodovi za navedeno.

1. Na temelju zbroja bodova za svakog prijavitelja Povjerenstvo utvrđuje i predlaže ravnatelju Prijedlog liste prvenstva za dodjelu prostora na korištenje koja se objavljuje na internetskoj stranici Koncertne dvorane Vatroslava Lisinskog i na oglasnoj ploči Koncertne dvorane Vatroslava Lisinskog (službeni ulaz).

Na Prijedlog liste prvenstva za dodjelu pojedinog prostora prijavitelji mogu uložiti prigovor Upravnom vijeću Koncertne dvorane Vatroslava Lisinskog, zbog redoslijeda na listi reda prvenstva ili zbog neuvrštavanja na listu reda prvenstva iz razloga navedenih u točki 5. natječaja, u roku 8 dana od dana objavljivanja Prijedloga liste prvenstva.

Prigovor se šalje preporučenom pošiljkom ili podnosi neposredno na urudžbeni zapisnik, u sobu broj 120 na 1. katu Aneksa zgrade na istoj adresi.

Odluka Upravnog vijeća o prigovoru je konačna.

1. Konačnu listu prvenstva za dodjelu prostora, na prijedlog Povjerenstva, utvrđuje ravnatelj.

Na temelju Konačne liste ravnatelj predlaže Upravnom vijeću donošenje odluke o dodjeli prostora na korištenje koji mora biti obrazložena i javno objavljena na internetskoj stranici Koncertne dvorane Vatroslava Lisinskog.

1. Na temelju odluke Upravnog vijeća sklapa se ugovor o korištenju prostora (u nastavku: ugovor).

Ako prijavitelj koji je ostvario najviše bodova za prostor ne pristupi sklapanju ugovora, Povjerenstvo predlaže Upravnom vijeću slijedećeg prijavitelja s Konačne liste prvenstva.

Ugovor se sklapa na pet godina kao javnobilježnički akt.

Troškove solemnizacije snosi korisnik.

1. Prostor se predaje korisniku u stanju utvrđenom ugovorom.

Korisnik ne ostvaruje pravo na povrat sredstava uloženih u uređenje prostora dodijeljenog na korištenje.

1. Korisnik prostora plaća naknadu za korištenje prostora u iznosu od 293,00 kn, uvećan za PDV sukladno odredbama Zakona o porezu na dodanu vrijednost („Narodne novine“, broj 73/13, 99/13, 148/13, 153/13, 143/14 i 115/16).

Pored naknade za korištenje prostora, korisnik je dužan plaćati i sve druge troškove u svezi s korištenjem prostora (komunalnu naknadu, troškove električne energije, kao i svaki drugi trošak koji se odnosi na dotični poslovni prostor).

Koncertna dvorana Vatroslava Lisinskog